જો કે લોનધારક ખેડૂતે શરુઆતના બે હપ્તા સમયસર ચૂકવ્યા બાદ નાણાંની વ્યવસ્થા ન થતા બીજા હપ્તા ચૂકવ્યા ન હતા. આથી ગત તા. ૧૦ જાન્યુ.ર૦૧૪ના રોજ બેંક દ્વારા ટ્રેકટર કબજે લેવાયું હતું અને લોનધારકને પેનલ્ટી સાથે રૂ. ૬પપ૦૦ ભરપાઇ કરવા જણાવ્યું હતું. જે રકમ ભરપાઇ કરવા છતાંયે બેંક દ્વારા ટ્રેકટર પરત અપાયું ન હતું અને રૂ.૬પ૦૦ વ્યાજની રકમ બાકી હોવાનું જણાવ્યું હતું. જો કે લોનધારકે તે રકમ સહિત વધુ એક હપ્તાની રકમ ભરવા છતાંયે બેંક દ્વારા ટ્રેકટર પરત ન અપાતા આણંદ ગ્રાહક કોર્ટમાં ફરિયાદ કરી હતી. જેમાં કોર્ટ દ્વારા રજીસ્ટર્ડ એડીથી નોટિસ મોકલવા છતાંયે બેંક તરફે કોઇ હાજર રહયું ન હતું. આથી કોર્ટે ફરિયાદીએ રજૂ કરેલ દસ્તાવેજી પુરાવા વગેરે ધ્યાને બેંક દ્વારા ફરિયાદની તમામ હકીકતો સર્વાશે સ્વીકારી લીધા હોવાનું અનુમાન કર્યુ હતું અને હુકમ કર્યો હતો. જેમાં બેંક દ્વારા ખેંચી જવાયેલ ટ્રેકટર ફરિયાદી દલપતસિંહ ઝાલાને પરત આપવું અથવા ટ્રેકટરની ખરીદ કિંમત રૂ. ૩ર૩૧ર૯ ફરિયાદ દાખલ કર્યા તારીખથી રકમ વસૂલ થતાં સુધી વાર્ષિક ૯ ટકાના વ્યાજ સહિત ચૂકવવા, માનસિક ત્રાસના રૂ. ર હજાર તેમજ ફરિયાદ ખર્ચના રૂ. ૧ હજાર ચૂકવવા હુકમ કર્યો હતો.